Spis č.: A/2014/12982

Výzva

na predkladanie ponúk v rámci postupu verejného obstarávania podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 33/2013 a jej dodatku č. 1

1.	Identifikácia verejného obstarávateľa:
Názov: 		Mesto Košice				
IČO:		00691135
Štatutárny orgán:	MUDr. Richard Raši, PhD., MPH, primátor
Sídlo: 		Trieda SNP 48/A, 040 01 Košice			
	
Kontaktná osoba pre verejné obstarávanie: JUDr. Mária Sivuľková, 
e-mail: maria.sivulkova@kosice.sk
Telefón: +421 55 6419881
Pracovný kontakt pre vysvetlenie výzvy: Ing. Viktor Fenďa, viktor.fenda@kosice.sk, 
Ing. Gabriela Hajduková, gabriela.hajdukova@kosice.sk. 
E -mail pre podanie ponuky: 2014.12982@kosice.sk   
                                   
2.	Názov predmetu zákazky:
Správa, publikovanie a tlač digitálneho obsahu a správa mobilných zariadení

Zákazka  je na: poskytnutie služby

3.	Stručný opis predmetu zákazky: 
Aplikácie pre prácu Magistrátu mesta Košice, Mestskej rady a Mestského zastupiteľstva zamerané na zverejňovanie digitálneho obsahu, tlač dokumentov a správu zariadení využívajúcich 3 najpoužívanejšie operačné systémy na pracovných staniciach (PC) a 3 najpoužívanejšie operačné systémy na mobilných zariadeniach (smartfóny a tablety). Podrobný opis predmetu zákazky je uvedený v prílohe č.1.

4.	Predpokladaná hodnota zákazky (bez DPH): 2 890,-  € 

5.	Základné zmluvné podmienky: 
-	Miesto poskytnutia služieb: Magistrát mesta Košice, Trieda SNP 48/A, 040 11 Košice
-	Lehota na dodanie predmetu zákazky: 14 dní od doručenia objednávky
-	Lehota na poskytovanie služieb: 1 rok
-	Splatnosť faktúry: 30 dní

6.	Lehota na predkladanie ponúk: do 16.04.2014,  do 10.00 hod.

7.	Stanovenie ceny
-	Do ceny je potrebné zapracovať aj cenu za dopravu na miesto poskytnutia služieb. Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených vo výzve a podľa príloh. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 
-	Cena predmetu zákazky nesmie prekročiť stanovenú výšku s DPH: 3 468,- €.

8.	Postup vo verejnom obstarávaní: je jednoetapový.

9.	Predkladanie dokladov a ponuky:

Ponuku je potrebné doplniť do tabuľky – príloha č. 2 a poslať výlučne na uzamknutý e-mail pre ponuku, ktorý je uvedený v úvode výzvy. Ponuky sa predkladajú v slovenskom jazyku. Ponuku uchádzač zašle spolu s  dokladmi, ak sú požadované. Ponuky zaslané po termíne, na inú e-mailovú adresu, v inom jazyku, alebo ak doklady nebudú predložené podľa požiadaviek verejného obstarávateľa alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa výzvy, takéto ponuky nebudú brané do úvahy a nebudú vyhodnocované. Celková veľkosť príloh e-mailu nesmie presiahnuť 10 MB, inak ponuka z technických dôvodov nebude doručená.

10.	Podmienky účasti sú nasledovné:
1.1	Uchádzač musí byť oprávnený poskytovať požadovanú službu.
1.2	Uchádzač musí preukázať prax týkajúcu sa poskytnutia služby v predmete zákazky v celkovom min. objeme 8 670 € bez DPH (alebo ekvivalent v inej mene) za roky 2011 – 2013.
1.3	Uchádzač musí preukázať súlad s technickou špecifikáciou predmetu zákazky uvedenej v prílohe 1. 

Na preukázanie splnenia podmienok účasti je potrebné predložiť tieto doklady: 
1.1	Oskenované oprávnenie na poskytnutie služby (výpis z obchodného registra, resp. živnostenského registra alebo platné potvrdenie o zápise do zoznamu podnikateľov). 
1.2	Zoznam referencií v oblasti predmetu zákazky. Zoznam poskytovaných služieb rovnakého alebo podobného charakteru a zložitosti ako je predmet zákazky musí obsahovať nasledovné údaje: identifikačné údaje odberateľa, obchodné meno odberateľa, sídlo podnikania, IČO, kontaktné adresy vrátane telefónneho čísla alebo e-mailovej adresy, u ktorých je možné overenie predložených informácií, predmet zmluvy, zmluvná cena bez DPH a termín poskytnutia služby ( dátum začatia a skončenia poskytovania služby ). Pokiaľ začatie poskytovania služby bude skôr ako je požadovaný termín alebo termín ukončenia poskytovania služby neskôr – započíta sa mu len alikvótna čiastka podľa mesiacov.
1.3	Technická špecifikácia ponúkaného riešenia – podrobný opis predmetu zákazky (je možné uviesť v ponuke alebo zvlášť ako prílohu). 

11.	Kritériá na hodnotenie ponúk sú: 
1.	Cena
2.	Spôsob hodnotenia kritéria je nasledovný:  Úspešným uchádzačom bude ten, kto bude  
 mať najnižšiu celkovú cenu za celý predmet zákazky.

12.	Prijatie ponuky:
U úspešného uchádzača bude uplatnená objednávka. 

13.	Verejný obstarávateľ môže pred uplatnením objednávky požiadať úspešného uchádzača o predloženie originálu alebo overenej kópie oprávnenia na poskytnutie služieb, prípadne ďalších požadovaných dokladov podľa výzvy, ak boli predložené iba skenované kópie v elektronickej podobe bez zaručeného elektronického podpisu.

Ing. Pavol Lazúr, v.r.
									  riaditeľ magistrátu

Prílohy: 
1.	Podrobný opis predmetu zákazky
2.	Formulár na ponuku